România educată. Școală printre ruine, cioburi și câini maidanezi într-o comună din Gorj. Director: „Eu nu i-am văzut”
Situație revoltătoare într-o școală din județul Gorj. Spațiul în care învață peste 100 de copii este un pericol uriaș, la orice pas. Pe terenul de sport sunt cioburi, bănci rupte, iar de pe un gard bucăți mari de țiglă stau să cadă. Mai mult, curtea școlii este terenul de joacă și pentru câinii maidanezi. Câini pe care conducerea școlii spune că nu-i vede. Este coșmarul prin care trec elevii care învață acolo, în timp ce primarul investește an de an în zilele comunei.